
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	29.05.2026.
	
	Nr. RD-26-192-ir


	Par satiksmi filmēšanas laikā


Saskaņā ar Ceļu satiksmes likuma 4. panta pirmo daļu, Ministru kabineta 02.06.2015. noteikumu Nr. 279 “Ceļu satiksmes noteikumi” 98. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, ņemot vērā sabiedrības ar ierobežotu atbildību “Munchhausen Productions” 25.05.2026. iesniegumu par starptautiskās reklāmas Šveices zīmolam “Swisslos” filmēšanu:
1. Noteikt, ka no 03.06.2026. plkst. 1.00 līdz 04.06.2026. plkst. 13.00 tiks atļauta transportlīdzekļu ar speciālām sabiedrības ar ierobežotu atbildību “Munchhausen Productions” izsniegtām atļaujām (paraugs pielikumā) iebraukšana un stāvēšana Skārņu ielā, posmā no Jāņa ielas līdz Jāņa sētai.

2. Par filmēšanas norisi ir atbildīgs sabiedrības ar ierobežotu atbildību “Munchhausen Productions” lokāciju menedžeris Tomass Vaisūns (tālrunis 26136962, e-pasts: tomass.vaisuns@gmail.com).

3. Ņemt vērā, ka filmēšanas organizatore – sabiedrība ar ierobežotu atbildību “Munchhausen Productions”:

3.1. nodrošinās apstāšanās un stāvēšanas noteikumu ievērošanu filmēšanas norises vietās norādītajā laikā;

3.2. nodrošinās operatīvā transporta satiksmi;

3.3. nodrošinās sabiedrisko kārtību filmēšanas norises vietās norādītajā laikā;

3.4. nodrošinās filmēšanas vietu teritoriju sakopšanu trīs stundu laikā pēc filmēšanas pabeigšanas.

4. Rīgas valstspilsētas pašvaldības Centrālās administrācijas Komunikācijas pārvaldei:

4.1. nodrošināt informācijas par izmaiņām transportlīdzekļu satiksmē filmēšanas laikā publiskošanu Rīgas valstspilsētas pašvaldības komunikācijas kanālu resursos;

4.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

